CELEX: C2004/251/04
Language: da
Date: 2004-10-09 00:00:00
Title: Sag C-288/04: Anmodning om præjudiciel afgørelse forelagt ved kendelse afsagt den 28. juni 2004 af Unabhängiger Finanzsenat, Aussenstelle Wien i sagen AB mod Finanzamt für den 6., 7. und 15. Bezirk

9.10.2004   
            
            
               DA
            
            
               Den Europæiske Unions Tidende
            
            
               C 251/3
            
         Anmodning om præjudiciel afgørelse forelagt ved kendelse afsagt den 28. juni 2004 af Unabhängiger Finanzsenat, Aussenstelle Wien i sagen AB mod Finanzamt für den 6., 7. und 15. Bezirk
   (Sag C-288/04)
   (2004/C 251/04)
   Ved kendelse afsagt den 28. juni 2004, indgået til Domstolens Justitskontor den 6. juli 2004, har Unabhängiger Finanzsenat, Aussenstelle Wien i sagen AB mod Finanzamt für den 6., 7. und 15. Bezirk forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er artikel 13, stk. 1, i protokollen vedrørende De Europæiske Fællesskabers privilegier og immuniteter alene til hinder for national beskatning af løn, vederlag og honorarer, som fællesskaberne udbetaler sine tjenestemænd og øvrige ansatte, såfremt De Europæiske Fællesskaber udnytter sin ret til beskatning?
            
         
               2)
            
            
               Er artikel 16, stk. 2, i protokollen vedrørende De Europæiske Fællesskabers privilegier og immuniteter alene til hinder for national beskatning af løn, vederlag og honorarer, som fællesskaberne udbetaler sine tjenestemænd og øvrige ansatte, såfremt tjenestemanden eller den øvrige ansatte er anført i en underretning som omhandlet i denne artikel, og berettiger en underretning, som er blevet afgivet i medfør af denne artikel, automatisk medlemsstatens skattemyndigheder ret til at udøve deres nationale ret til beskatning så vidt angår de tjenestemænd og øvrige ansatte, der ikke er nævnt i denne meddelelse, dvs. samtlige ansatte, som De Europæiske Fællesskaber betragter som lokalt ansatte?